ai4bharat/Pralekha huggingface dataset:
ہنر مندی کے فروغ اور صنعت کاری کی وزارت
اسکل انڈیا نے غریب کلیان روزگار ابھیان کے تحت 6 ریاستوں میں نشان زد 116 ضلعوں کے تین لاکھ مائیگرینٹ ورکروں کی تربیت شروع کی
وزیر اعظم کے غریب کلیان روزگار ابھیان سے رہنمائی حاصل کرتے ہوئے ہنرمندی کے فروغ اور صنعت کاری  کی وزارت نے چھ ریاستوں اترپردیش، بہار، راجستھان، اڈیشہ، مدھیہ پردیش اور جھارکھنڈ کے نشان زد 116 ضلعوں کے تین لاکھ مائیگرینٹ مزدوروں کو ہنرمندی کی تربیت دینا شروع کردی ہے۔ اس پہل کا مقصد مائیگرینٹ ورکروں کو بااختیار بنانا ہے۔ اس کے علاوہ ڈیمانڈ-ڈرائیونگ اسکلینگ اور اورنٹیشن کے ذریعے کووڈ کے بعد کے دور میں دیہی آبادی کو بھی بااختیار بنانا ہے اور یہ پردھان منتری کوشل وکاس یوجنا 20-2016کے مرکز کی اسپانسر اور مرکز کے انتظام کے حصے کے تحت کیا جانا ہے۔ متعلقہ ضلع کلکٹرس، ڈسٹرکٹ مجسٹریٹ صاحبان، ڈپٹی کمشنرس کے اشتراک سے ایم ایس ڈی ای 125 دن کے اندر ہنرمندی کی تربیت کے لئے ان ضلعوں میں پروگرام شروع کررہی ہے۔نشان زد ضلعوں کے کچھ حصوں میں تربیت پہلے ہی شروع کی جاچکی ہے اور آہستہ آہستہ آنے والے مہینوں میں تربیت کا دائرہ دیگر حصوں تک جائے گا۔
ایم ایس ڈی ای کی نگرانی میں نیشنل اسکل ڈیولپمنٹ کارپوریشن  ایسی موجودہ تربیت فراہم کرانے والوں اور پروجیکٹ نافذ کرنے والی ایجنسیوں کے ذریعے تربیت کے پروگرام پر عمل درآمد کررہا ہے جو پردھان منتری کوشل وکاس یوجنا 20-2016 یا ریاستی اسکیموں کے تحت کام کررہی ہیں۔ ڈیڑھ لاکھ مائیگرینٹ مزدوروں کو قلیل مدتی تربیتی پروگرام کے تحت تربیت دی جارہی ہے اور مزید ڈیڑھ لاکھ مائیگرینٹ مزدوروں کو ری کوگنیشن آف پرایر لرنگ  اسکیم کے تحت سرٹیفائی کیا جانا ہے۔ ان ضلعوں میں مقامی روزگار کے لئے مجموعی مانگ کے ساتھ ساتھ تربیت کے مقصد کے لئے لوٹنے والے مائیگرینٹ ورکروں کو جمع کرنے کا کام ضلع انتظامیہ کی جانب سے کیا جارہا ہے۔
ہنرمندی کی وزارت مقامی صنعت کی مانگ کے مطابق مختلف روزگار رولز کے لئے ہنرمندی کی تربیت کا اہتمام کرنےکے لئے اپنی کوششوں کو سمت دے رہی ہے۔دیہی ترقی کے لئے ہنرمندی اور صنعت کاری کے فروغ کی ضرورت پر زور دیتے ہوئے ہنرمندی کے فروغ اور صنعت کاری کے مرکزی وزیر ڈاکٹر مہیندر ناتھ پانڈے نے کہا کہ ہنرمندی کو بااختیار بنانے کے ذریعے دیہی ترقی اسکل انڈیا مشن کا ایک بنیادی عنصر ہے، کیونکہ 70 فیصد ورک فورس  کا دیہی ہندوستان سے آتی ہے۔ انہوں نے کہا کہ ہم ان ہنرمند مائیگرینٹ مزدوروں کے لئے بہتر اور پائیدار روزی روٹی کے مواقع پیدا کرنے کے لئے مقامی مانگ پر مبنی ہنرمندی کے فروغ کے پروگرام پر توجہ دینے کے تئیں عہد بستہ ہیں جن کی مشترکہ قوت ہماری معیشت کو ریڑھ کی ہڈی بناتی ہے۔
ہنرمند ہندوستان کی فلیگ شپ پی ایم کے وی وآئی اسکیم کے تحت قلیل مدتی تربیت کا مقصد مختلف سیکٹروں اور جاب رولز کے لئے بے روزگار نوجوانوں یا بیچ میں ہی اسکولی تعلیم چھوڑنے والے نوجوانوں کو ہنرمندی کی تربیت فراہم کرتا ہے۔
جاب رولز کے مطابق تربیت کے پروگرام کی مدت 150 اور 300 گھنٹوں کے درمیان ہوگی۔ ہنرمندی کی وزارت نے پردھان منتری کوشل وکاس یوجنا 20-2016 کے تحت اب تک 92 لاکھ سے زیادہ امیدواروں کو تربیت دی ہے۔
..........................
م ن، ح ا، ع ر
12-11-2020
U-7190
(Visitor Counter : 141
صدر جمہوریہ کا سکریٹریٹ
تپ دق کے عالمی دن کے موقع پر صدر جمہوریہ ہند کا پیغام
صدر جمہوریہ ہند، جناب رام ناتھ کووند نے ہر سال 24 مارچ کو منائے جانے والے تپ دق کے عالمی دن سے قبل کی شام کو اپنے پیغام میں کہا:-
’’مجھے یہ جان کر خوشی حاصل ہو رہی ہے کہ تپ دق  کے بارے میں عوامی بیداری پیدا کرنے کے لیے 24 مارچ، 2022 کو تپ دق کا عالمی دن منایا جا رہا ہے۔ اسی دن سال 1882 میں، ڈاکٹر رابرٹ کوچ نے اس جراثیم  کا پتہ لگانے کا اعلان کیا تھا، جس کی وجہ سے ٹی بی ہوتا ہے۔ اسی کی وجہ سے اس مہلک مرض کی تشخیص و علاج کی راہ ہموار ہوئی۔
کووڈ-19 وبائی مرض کی شروعات اور کورونا وائرس کے نئے ویریئنٹس کے سامنے آنے سے ملک کے طبی نگہداشت کے نظام پر غیر متوقع بوجھ پڑا ہے۔ اس نے طبی نگہداشت کے بنیادی ڈھانچہ کے لیے غیر معمولی چیلنج کھڑا کیا ہے۔ مرکزی اور ریاستی حکومتوں کی مشترکہ کوششوں اور ہمارے طبی نگہداشت سے متعلق کارکنوں کے تعاون سے ملک میں جو دنیا کی سب سے بڑی ٹیکہ کاری مہم شروع کی گئی ہے، اس سے وبائی مرض کے خلاف ہماری لڑائی کو مضبوطی حاصل ہوئی ہے۔
مجھے یہ بتاتے ہوئے خوشی ہو رہی ہے کہ ٹی بی کے خاتمہ کے قومی پروگرام نے فوری طور پر مؤثر قدم اٹھائے اور بدلے ہوئے ماحول کے درمیان اس بات کو یقینی بنایا کہ ملک بھر کے ٹی بی مریضوں کو وبائی مرض کی وجہ سے متعدد چیلنجز کے باوجود، وقت پر علاج کرانے میں آسانی ہو۔
میں ہندوستان کی 2022 کی ٹی بی رپورٹ کے لیے اپنی طرف سے نیک خواہشات پیش کرتا ہوں۔ اس موقع پر میں ٹی بی کے اُن تمام چمپئن کو مبارکباد پیش کرنا چاہتا ہوں جنہوں نے اس مرض کے خلاف لڑائی لڑی اور دوسروں کو راستہ دکھا رہے ہیں۔ آئیے ہم سب مل کر ہندوستان کو 2025 تک ٹی بی سے پاک بنانے کے لیے کام کریں۔‘‘
صدر جمہوریہ کا پیغام دیکھنے کے لیے براہ کرم یہاں کلک کریں۔
سائنس اور ٹیکنالوجی کی وزارت
ویلڈنگ کے کام کاج کو تیز رفتار، توانائی کی بچت کرنے والا اورماحول دوست بنانے کے لئےنئی اسمارٹ مشین
محققین نے ایک ایسی مشین ایجاد کی ہے جو اشیا کے انٹرنیٹ  پر مبنی ہے اوریہ روایتی پگھلا کر ویلڈ کرنے وا لی یا سالیڈ ا سٹیٹ پروسیسز پر کام کرنے والی روایتی مشینوں کے مقابلے آہنی نلکیوں کو زیادہ تیز رفتاری کے ساتھ ویلڈ کرسکتی ہے ۔ اس کے استعمال میں توانائی کی بچت بھی ہوتی ہے ۔ ا س وقت جبکہ مینوفیکچرنگ صنعتیں جدید ترین ٹکنالوجیوں کی سمت میں قدم بڑھارہی ہیں، ضرورت اس بات کی ہے کہ توانائی کی کھپت کو کم سے کم کیا جائے اور ویلڈنگ کے عمل کو خود کار بنایا جائے تاکہ انسانوں سے ہونےو الی غلطیوں سے بچا جاسکے اورایک ماحول دوست طریقے کے ساتھ مصنوعات کو بہت عمدگی کے ساتھ تیار کیا جاسکے۔
ڈاکٹر ایس ارون گلائی ویندان، پروفیسر الیکٹرانکس اینڈ کمیونی کیشن، اسکول آف انجینئرنگ ، دیانندا ساگریونیورسٹی، بنگلور نے انٹرنیٹ آف تھنگس  سے مربوط مشین تیار کی جسے ’مقناطیسی طاقت سے کام کرنے والی نوری قوس کی ویلڈنگ مشین ‘ کانام دیا گیا۔ اس مشین میں آواز، ارتعاش ، نوری قوس کی شدت ، حرارت نیز دھویں کے لئے سینسرس لگے ہوئے ہیں اور ویلڈنگ کے معیار کے بارے میں اندازہ قائم کرنے کے لئے تفصیلات حاصل کرنےکی غرض سے پروسیسرس بھی ہوتے ہیں۔ کم قیمت آئی او ٹی سے مربوط اس مشین کو سائنس اور ٹکنالوجی کے محکمے کی طرف سے امداد حاصل رہی ہے ۔
ڈاکٹرویندان، جنہوں نے مقناطیسی طاقت والی نوری قوس کے ذریعہ ویلڈنگ  میں ڈاکٹر آف فلاسفی کی ڈگری حاصل کی ہے، انہوں نے ویلڈنگ ریسرچ انسٹی ٹیوٹ، بھارت ہیوی الیکٹریکل لمیٹڈ، تروچیراپلی ، ا نڈیا میں دباؤ وا لے حصوں پراس کے استعمال کےلئے اس عمل پر تحقیقات کی۔ آہنی نلکیو ں کو ایک دوسرے سے جوڑنے کی غرض سے بہت سے صنعتی استعمالات کے لئے اس پروسیس کو اختیار کرنےکی زبردست صلاحیت کا مشاہدہ کرتے ہوئے ، محقق ڈاکٹر ویندان کے ذہن میں ا ٓہنی ٹیوبس کو جوڑنے کے لئے ایک کم لاگت وا لی آئی او ٹی سے مربوط ایم ا ٓئی اے بی مشین کے تیار کرنے کا تصور پیدا ہوا۔
مقناطیسی طاقت پر مبنی نوری قوس والی ویلڈنگ کے عمل میں ایک محور پر قائم دونلکیوں کے درمیان میں ایک نوری قوس کو رکھ دیا جاتا ہے جس کے بعد نوری قوس کی برقی لہر کے محوری عنصر اورایک مقناطیسی میدان کے تابکاری عنصر کے درمیان تعامل سامنے آتاہے جس سے لورینٹزفورس نام کی ایک طاقت وجود میں آتی ہے ۔ یہ طاقت نوری قوس پر اپنا اثر دکھاتی ہے اور تقریباً 200 ایم کی اسپیڈ کے ساتھ اس کو جوڑ کی لکیر پر دھکیلتی ہے جو نلکیوں کی سطحوں کو بلند ترین درجہ حرارت پر پہنچادیتی ہے جہاں یہ منجمد ہوجاتی ہیں ۔ ٹیوب کے نرم کناروں  کو نلکیوں میں جوڑ لگانے کےلئے پگھلاکر طاقت کے ساتھ داخل کیا جاتا ہے ۔
اس مشین کوبالترتیب 21.5 ملی میٹر، 22.5 ملی میٹر اور 27.5 ملی میٹر والے تین بیرونی قطر ، جن کی موٹائی 2 سے 3 ملی میٹر تک ہوتی ہے، کے لئے نرم اسٹیل / کم کاربن وا لی اسٹیل کو ویلڈ کرنے کی ضرورت کے مطابق ڈھالا گیا ہے ، جنہیں موٹر گاڑیوں اور تعمیراتی کام کاج میں بروئے کار لایا جاتا ہے ۔ سائنس داں دو باہم منحصر پیمانوں ، نوری قوس کی رفتار اور نوری قوس کی گردشی آواز ،کے لئے نئے تصورات قائم کرنےمیں مصروف ہیں جن کی بنیاد پر ویلڈنگ کے بارے میں زیادہ سے زیادہ تخمینے لگائے جاسکیں۔
ٹکنالوجی حرکت میں 
سرکردہ محقق  اور ٹیم کے ارکان
سٹرک ٹرانسپورٹ اور شاہراہوں کی وزارت
حکومت نے سال2024 تک سڑک حادثات سے ہونے والی اموات میں 50 فیصد تک کی کمی کرنے کا نشانہ مقرر کیا ہے
سڑک ٹرانسپورٹ اور شاہراہوں ، اور بہت چھوٹے،چھوٹے اور درمیانہ درجہ کے کاروباری اداروں، ایم ایس ایم ایز کے وزیر جناب نتن گڈکری نے کہا کہ حکومت نے سڑک حادثات سے ہونے والی اموات میں سال 2024 تک 50 فیصد تک کی کمی کرنے کا ہدف مقرر کیا ہے۔
فکّی کے زیر اہتمام ‘‘سڑک ہلاکتوں میں کمی لانے میں کارپوریٹس اداروں کا کردار’’ کے موضوع پر ایک ورچوئل اجلاس سے خطاب کرتے ہوئے جناب گڈ کری نے محفوظ نظام سے متعلق طریق کار پر مبنی روڈ سیفٹی کنسورشیئم‘‘ سفر’’ کا اعلان کرنے اور کارپوریٹ دنیا کیلئے روڈ سیفٹی کے بارے میں ایک قرطاس ابیض جاری کرنے پر فکّی کو مبارکباد دی ۔ وزیر موصوف نے ہر ریاست ،ضلع اور شہر میں ‘‘بلیک اسپاٹ’’ یعنی سڑک حادثے کے امکان والے مقام کی نشاندہی کرنے کی ضرورت پر زور دیا ۔وزیر موصوف نے کہا کہ ورلڈ بنک اور ایشائی ترقیاتی بنک اے ڈی بی نے پہلے ہی ایک اسکیم کو منظوری دے دی ہے جس کے تحت حکومت ، ان ‘‘بلیک اسپاٹس’’ کو ختم کرنے کے مقصد سے ریاستوں ،بھارت کی شاہراہوں سے متعلق قومی اتھارٹی این ایچ اے آئی اور دیگر متعلقہ فریقوں کیلئے 14000 کروڑ روپے مختص کررہی ہے۔
وزیر موصوف نے کہا کہ ان کی وزارت ، سڑک پر حفاظت سے متعلق چار ای کو از سر نو مرتب کرکے اور مستحکم بناکر سڑک حادثات سے ہونے والی اموات کو کم کرنے کی سخت کوشش کررہی ہے۔ یہ چار ای ہیں: انجینئرنگ ،معیشت ، نفاذ اور تعلیم ۔انہوں نے تجویز پیش کی کہ کارپوریٹ دنیا کو حادثات کی وجوہات کی نشاندہی کرنے کی غرض سے آزادنہ سروے کرانے چاہیں اور ان کی رپورٹ وزارت کو پیش کرنی چاہئے۔ وزیر موصوف نے اس بات کو اجاگر کیا کہ پچاس فیصد سڑک حادثات ، روڈ انجینئرنگ سے متعلق مسائل کی وجہ سے ہوتے ہیں اور اب حکومت نے بلیک اسپاٹ کو بہتر بنانے کی غرض سے خصوصی اقدامات کئے ہیں اس سے بھارت میں ‘زیرو روڈ ایکسیڈنٹ’ کے ویژن کی جانب پیش قدمی میں خاطرخواہ مدد ملے گی ۔
جناب گڈ کری نے کہا کہ تعلیم اور بیداری پیدا کرنے کیلئے غیر سرکاری تنظیموں این جی اوز ،سماجی تنظیموں ،اور یونیورسٹیوں کے تعاون کی ضرورت ہے۔ وزیر موصوف نے اعلان کیا کہ ایک ریٹائرڈ آئی اے ایس افسر کی سربراہی میں ایک آزادانہ طور پر کام کرنے والی روڈ سیفٹی کاؤنسل پندرہ دن کے اندر اندر قائم کردی جائے گی۔
بہت چھوٹی، چھوٹی اور درمیانی صنعتوں کی وزارت
کھادی اور دیہی صنعتی پروگرام کی توسیع اور ترقی پر بات چیت کے لئے کھادی-سمواد کا انعقاد
اترپردیش اور ہریانہ کی ریاستوں سے آئے ہوئے ڈیڑھ سے سو زیادہ کھادی اداروں کے نمائندوں کی موجودگی میں کھادی اور دیہی صنعتوں سے متعلق کمیشن کے سربراہ جناب منوج کمار کی جانب سے ایک ’کھادی-سمواد‘منعقد ہوا۔نئے سال کے موقع پر منعقد اس کھادی-سمواد کے دوران کھادی اور دیہی صنعتی پروگرام کی توسیع و ترقی کے ضمن میں تفصیلی بات چیت ہوئی۔ایشوز میں کھادی دھاگے کی کتائی کے لئے کچے سامان کے طورپر مناسب شرح پر چاندی کی دستیابی کو یقینی بنانے کا ایشو بھی زیر بحث ایشوز میں شامل تھا۔اس کے ساتھ ساتھ ایم ایم ڈی اے اسکیم کے تحت سبسڈی کی بروقت ادائیگی کا ایشو بھی اس میں شامل تھا۔کے وی آئی سی کے سربراہ نے کتائی کرنے والے بُنکروں کو یہ یقین دہانی کرائی کہ اِن ایشوز کا جلد از جلد حل نکال لیا جائے گا۔
اس موقع پر مطلع کیا گیا کہ گزشتہ سال کے مقابلے رواں مالی سال کے دوران مصنوعات کی تیاری اور فروخت ریکارڈ رہی ہے اور کھادی اداروں کو ہندوستانی بین الاقوامی تجارتی میلے وغیرہ میں حصہ لینے کا بڑا فائدہ حاصل ہوا ہے۔یہ بات قابل ذکر ہے کہ اس سال آئی آئی ٹی ایف نے 250 اسٹالوں کے ساتھ کھادی انڈیا پویلین کا اہتمام کیا، جس میں مختلف ریاستوں سے میلے میں شرکت کرنے والے اداروں نے یہ بات درج کی کہ اس میں 12.06کرو ڑروپے کی ریکارڈ فروخت ہوئی۔ان اِداروں کو خریداروں کی دلچسپیوں کو بھی جاننے کا موقع ملا اور انہیں پائیدار روزگار کے ساتھ اس پروگرام کو آگے لے جانے کا حوصلہ ملا۔
کے وی آئی سی کے سربراہ نے اس حقیقت پر اطمینان کا اظہار کیا کہ بڑی تعداد میں نئے اور نوجوان افراد کھادی سیکٹر سے جڑ رہے ہیں اور وہ اپنے ذاتی ادارے قائم کرکے نہ صرف یہ کہ خود کفیل بن رہے ہیں، بلکہ وہ دیگر نوجوانوں کے لئے تحریک کا مؤثر ذریعہ بھی بن رہے ہیں۔اس کے ساتھ ساتھ وہ انہیں روزگار کے مواقع بھی فراہم کررہے ہیں۔انہوں نے کھادی اداروں کے نمائندوں سے اصرار کیا کہ کھادی سیکٹر میں وہ روایتی چرخہ پر نئی افرادی قوت کی تربیت کا کام انجام دیں ، تاکہ کھادی پیداوار میں نئی صلاحیتوں کو شامل کیا جائے اور کتائی کرنے والوں و بُنکروں تک زیادہ سے زیادہ آمدنی پہنچائی جاسکے۔
وزارت دفاع
فوجی ساز وسامان کی فیکٹریوں کو کارپوریشن کی شکل دی جائے گی
ریاستی وزیردفاع جناب اجے بھٹ نے 7 فروری 2022 کو راجیہ سبھا میں جناب بنوئے وشوم کے ایک سوال کے تحریری جواب میں یہ معلومات دیں کہ حکومت سابقہ آرڈننس فیکٹری بورڈ  کے مفادات کاتحفظ کرنے کے لئے عہد بند ہے، جیسا کہ بہت سے فورمس پر اس بات کا ذکر کیا جاچکا ہے، مثال کے طور پر فیڈریشنوں کے ساتھ گفتگو کے دوران بھی اس کا ذکر کیا گیا ۔ صورتحال کے مطابق حکومت نے درج ذیل اقدامات کئے ہیں ۔
- اب تک،ملازمین نئے ڈی پی ایس یوز میں ڈیمڈ ڈپوٹیشن پر رہیں گےاوران پر تمام موجودہ قوانین، ضوابط اوراحکامات کی پابندی اسی طرح لازم ہوگی جس طرح مرکزی حکومت کے ملازمین کے لئے ہوا کرتی ہے۔ ان قوانین کا تعلق ان کے تنخواہ کے پیمانوں، الاؤنسیز، چھٹیوں، طبی سہولیات، کیریئر کی ترقی اور سروس کی دیگرشرائط سے بھی ہوگا۔
- سبکدوش ہونے والے اور برسرکار ملازمین کے پنشن کے واجبات کابوجھ بھی مسلسل طور پر حکومت کے ذریعہ برداشت کیا جائے گا ۔ یکم جنوری 2004 کے بعد بھرتی کوئے جانے والے ملازمین کے لئے، قومی پنشن اسکیم، جس کا اطلاق مرکزی حکومت کے ملازمین پر ہوتا ہے، اس وقت جاری ہے اور اسی کو نئے ڈی پی ایس یوز کے ذریعہ بھی اختیار کیا جائے گا۔ اس سلسلے میں قومی پنشن سسٹم کے تحت مرکزی حکومت کے ملازمین کو دی جانے والی تمام خصوصی سہولیات جاری رہیں گی۔
وزارت کو سابقہ آرڈننس فیکٹری بورڈ کے ملازمین کی فیڈریشنوں کی طرف سے ریپریزنٹیشن موصول ہوئے ہیں۔وزارت کے محکمہ نے ان تنظیموں کے ساتھ ، سابقہ آرڈننس فیکٹری بورڈ کےملازمین کی سروس سے متعلق حالات کے حوالے سے ان کی تشویشات کے متعلق متعدد بار تبادلہ خیال کیا ہے۔ان کے ساتھ اس بات کی وضاحت کردی گئی ہے اورانہیں یقین دلایا گیا ہے کہ جب تک وہ نئے ڈی پی ایس یوز میں ڈیمڈ ڈپوٹیشن پر ہیں، سابقہ او ایف ڈی کے ملازمین کی خدماتی شرائط مرکزی حکومت کے ملازمین کی شرائط کی طرح لاگو رہیں گی۔
سابقہ آرڈننس فیکٹری بورڈ کے ملازمین جن کا تعلق پروڈکشن یونٹوں سے ہے ، نیز وہ بھی جن کا تعلق نشانزد غیر پیداواری اکائیوں سے ہے ، 7 نئی کارپوریشنوں میں ڈیمڈ ڈپوٹیشن پر تصور کئے جاتے ہیں جس کی مدت کارتقرری کی تاریخ یعنی یکم ا کتوبر 2021 سے دوسال تک کے عرصے پر محیط ہے۔
سردست 7 نئی کارپوریشنوں کے پاس 79834.05 روپئے کی قیمت و الے 115 کنٹریکٹس موجود ہیں ۔
کامرس اور صنعت کی وزارتہ
ہندوستان اورکناڈا باہمی تجارت کی مکمل صلاحیت سامنے لانے کے لئے جامع اقتصادی شراکت داری کے معاہدے پر مذاکرات کا دوبارہ آغاز کریں گے
ہندوستان اور کناڈا اشیاء اور خدمات کے شعبے میں تجارت کو فروغ دینے کے لئے عبوری معاہدے یا ابتدائی پیش رفت والے تجارتی معاہدے کو زیر غور لائیں گے
ہندوستان اور کناڈا کے درمیان نےایک سے زیادہ شعبوں میں معیشتوں کو مربوط کرنے کے طور طریقوں پر تبادلہ خیال
ہندوستان اور کناڈا نے آج یہاں تجارت اور سرمایہ کاری پر پانچویں وزارتی مذاکرے کا انعقاد کیا۔ صنعت و تجارت، صارفین کے امور، خوراک اور عوامی تقسیم کے علاوہ ٹیکسٹائل کے وزیر جناب پیوش گوئل اور کناڈا کی چھوٹے کاروبار، برآمدی فروغ اور بین اقوامی تجارت کی وزیر محترمہ میری این جی نے تجارت اور سرمایہ کاری پر پانچویں وزارتی مذاکرے کی مشترکہ صدارت کی۔
دونوں وزیروں نے ہند کناڈا جامع اقتصادی شراکت داری کے معاہدے کے لئے باضابطہ طور پر مذاکرات کو دوبارہ شروع کرنے پر اتفاق کیا اور ایک عبوری معاہدے یا ابتدائی پیش رفت والےتجارتی معاہدے پر بھی غور کیا جس سے دونوں ممالک کو جلد تجارتی فائدہ پہنچ سکتا ہے۔ وزیروں نے ہندوستان اور کناڈا کے درمیان تکمیل پانے والی موجودہ تجارت کو سامنے رکھ اس بات پر زور دیا کہ تجارتی معاہدے سے تمام شعبوں میں امکانات کو کھول کر اشیاء اور خدمات کے شعبوں میں دو طرفہ تجارت کو بڑھانے میں مدد ملے گی۔ عبوری معاہدے میں اشیا، خدمات، کسی پروڈکٹ کے قومی ذریعے کا پتہ چلانے کے ضابطے، قرنطینہ اور بائیو سیکیورٹی اقدامات، تجارت میں تکنیکی رکاوٹیں اور تنازعات کے تصفیے میں اعلیٰ سطحی التزامات شامل ہوں گے۔ اس میں باہمی طور سے دوسرے شعبوں کا بھی احاطہ کیا جا سکتا ہے۔
ملاقات کے دوران دیگر دو طرفہ تجارت اور سرمایہ کاری کے کئی اور امور پر تبادلہ خیال کیا گیا۔ دونوں ممالک نے دالوں میں کیڑوں کے خطرے سے نمٹنے اور ہندوستانی زرعی اشیا ء جیسے سوئیٹ کورن، بیبی کورن اور کیلے وغیرہ کے لئے مارکیٹ تک رسائی کی خاطر کناڈا کے نظام کے نقطہ نظر کو تسلیم کرنے کے سلسلے میں تیزی سے سرگرم ہونے پر اتفاق کیا۔ کناڈا نے ہندوستانی نامیاتی برآمداتی مصنوعات کو سہولت فراہم کرنے کے لئے زرعی اور پراسیس کردہ غزائی مصنوعات ایکسپورٹ کرنے والی مقتدرہ  کو کنفرمیٹی ویری فیکیشن باڈی  کی حیثیت دینے کی درخواست کی تیزی سے جانچ کرنے پر بھی اتفاق کیا۔
وزیروں نے اہم شعبوں میں مضبوط سپلائی چین قائم کرنے کی اہمیت کو تسلیم کیا اور اس شعبے میں تعاون پر تبادلہ خیال کیا۔ انہوں نے دواسازی اور اہم اور نایاب زمینی معدنیات کے ساتھ ساتھ سیاحت، شہری انفراسٹرکچر، قابل تجدید توانائی اور کان کنی جیسے شعبوں میں تعاون بڑھانے پر زور دیا۔ انہوں نے دوطرفہ اقتصادی شراکت داری کو مضبوط بنانے میں پیشہ ور لوگوں، ہنر مند کارکنوں، طلباء اور کاروباری مسافروں کی نقل و حرکت سمیت دونوں ممالک کے درمیان مضبوط بین عوامی تعلقات کے کردار کا بھی ادراک کیا۔
وزیروں نے ہندوستان اور کناڈا کے درمیان تجارت اور سرمایہ کاری کے تعلقات کی پوری صلاحیت کو بروئے کار لانے کیلئے تمام شعبوں میں روابط بڑھانے اور تعاون کو مضبوط بنانے کی خاطر مل کر کام کرنے پر اتفاق کیا۔
کوئلے کی وزارت
کوئلہ کی وزارت نے کوئلے کی کان کنی کے اثرات کو کم سے کم کرنے کے لیےجنگل کاری کی مستقل بحالی کو اپنایا ہے
کول/لگنائٹ پی ایس یوز نے گزشتہ پانچ سالوں کے دوران مختلف کوئلہ فیلڈز میں 10,000 ہیکٹر سے زیادہ زمین پر 217 لاکھ پودے لگانے کا سنگ میل حاصل کیا
ماحولیاتی پائیداری کے عزم کی طرف، کوئلے کی وزارت کے تحت کوئلہ/لگنائٹ پی ایس یوز نے جنگلات کے وسیع اہداف کو حاصل کرنے کے لیے ایک مربوط مشن کا آغاز کیا ہے۔ کوئلہ/لگنائٹ پی ایس یوز اپنی متحرک کانوں میں اور اس کے آس پاس کے علاقوں کی مستقل بحالی اور جنگلات کے ذریعے کوئلے کی کان کنی کے اثرات کو کم کرنے کے لیے مسلسل کوششیں کر رہے ہیں۔ بحالی کی سرگرمیاں اچھی طرح سے ڈیزائن کردہ اور منظور شدہ کان بند کرنے کے منصوبوں کے مطابق کی جا رہی ہیں، جن میں ترقی پسند اور کان بند کرنے کی حتمی سرگرمیوں کے بارے میں تفصیلی دفعات موجود ہیں۔
کوئلہ/لگنائٹ پی ایس یوز کی جاری کوششوں کے نتیجے میں 23 اگست 2023 تک کوئلے کی کان کنی والے علاقوں میں اور اس کے آس پاس 1907 ہیکٹر اراضی پر 35.17 لاکھ سے زیادہ مقامی پودے لگائے گئے ہیں جبکہ مالی سال 2023-24 میں 2400 ہیکٹر کے ہدف کے مقابلے میں کوئلہ کی وزارت کی رہنمائی میں کوئلہ/لگنائٹ پی ایس یوز نے بھی 217 لاکھ سے زیادہ مقامی انواع کے پودے لگا کر مالی سال 2019-20 سے گزشتہ 5 سالوں کے دوران 10000 ہیکٹر سے زیادہ اراضی پر پودے لگانے کا ایک سنگ میل حاصل کیا ہے۔
گیورا او سی، ایس ای سی ایل، چھتیس گڑھ میں شجرکاری
نیویلی ٹاؤن شپ، این ایل سی آئی ایل میں میاواکی پودے لگائے گئے
یہ کثیر جہتی اقدام نہ صرف سبز احاطہ کو بڑھانے اور حیاتیاتی تنوع کے تحفظ میں تعاون کرتا ہے بلکہ کاربن سنک کی تخلیق کے ذریعے موسمیاتی تبدیلیوں کو کم کرنے کی طرف ایک اہم پیشرفت بھی کرتا ہے۔ کاربن سنک، کاربن ڈائی آکسائیڈ کو جذب اور ذخیرہ کرتا ہے، جو کہ موسمیاتی تبدیلی کے لیے ذمہ دار ایک بڑی گرین ہاؤس گیس ہے۔ پودے لگانے کی اس طرح کی کوششیں ماحول میں سی او2 کی سطح کو کنٹرول کرنے اور گلوبل وارمنگ اور اس کے منفی اثرات کو کم کرنے میں مدد کریں گی۔ یہ سنک زیادہ متوازن اور پائیدار ماحول میں تعاون کر کے موسمیاتی تبدیلی کے خلاف جنگ میں اہم کردار ادا کرتے ہیں۔ یہ کوششیں اضافی جنگلات اور درختوں کے احاطے کو بڑھانے کے ذریعے 2.5 سے 3 بلین ٹن سی او2 کے اضافی کاربن سنک بنانے اور 2070 تک خالص صفر تک پہنچنے کے ہندوستان کے طویل مدتی ہدف کے لیے ہندوستان کے این ڈی سی کے عزم کی بھی حمایت کرتی ہیں۔ کوئلہ کی وزارت کی یہ کوشش نیشنل مشن فار اے گرین انڈیا  کے ساتھ منسلک ہے۔
صدر جمہوریہ کا سکریٹریٹ
صدر جمہوریہ کا آج آرمی اسپتال  میں موتیابند کا آپریشن ہوا
صدر جمہوریہ جناب رام ناتھ کووند کا آج صبح  نئی دہلی کے آرمی اسپتال  میں موتیابند کا آپریشن ہوا۔ آپریشن کامیاب رہا اور انہیں اسپتال سے چھٹی مل گئی ہے۔
کیمیکلز اور فرٹیلائزر کی وزارت
کابینہ نے گیس پر مبنی یوریا کی اکائی کے لئے نئی یوریا پالیسی 2015 کی مدت کار میں توسیع کو منظوری دی
نئی دہلی، 15 اپریل 2019، وزیراعظم جناب نریندرکی صدارت میں اقتصادی امور سے متعلق کابینہ کمیٹی نے 28 مارچ 2018 کے اعلانیہ کے ذریعہ قبل ہی ترمیم شدہ التزامات کو چھوڑکر یکم اپریل 2019 سے آئندہ احکامات تک کے لئے نئی یوریا پالیسی 2015 کی مدت کار میں توسیع کی محکمہ کیمیائی کھاد کی تجویز کو اپنی منظوری دے دی ہے۔
اس فیصلے سے کسانوں کو یوریا کی فراہمی کا عمل جاری رکھنے میں آسانیاں پیدا ہوں گی۔
۔۔۔۔۔۔۔۔۔۔۔
م ن۔ش س۔ن ا۔
U- 1881
(Visitor Counter : 25
وزارتِ تعلیم
انسانی وسائل کی ترقی و فروغ کے وزیر نے ملک میں تحقیق کو فروغ دینے کے لئے پی ایم آر ایف اسکیم میں ترامیم کا اعلان کیا
مذکورہ ترامیم کے نتیجے میں زیادہ سے زیادہ طلباء پی ایم آر ایف اسکیم کے تحت استفادہ کرسکیں گے-جناب رمیش پوکھریال‘نشنک’
نئی دہلی ،07مئی2020: انسانی وسائل کی ترقی و فروغ کے وزیر جناب رمیشن پوکھریال ‘نشنک’ نے آج اعلان کیا ہے کہ ملک میں تحقیق کو فروغ دینے کی غرض سے وزیر اعظم کی ریسرچ فیلوشپ اسکیم میں مختلف النوع ترامیم انجام دی گئی ہیں۔ انہوں نے کہا کہ ان ترامیم کے نفاذ کے بعد کسی بھی تسلیم شدہ ادارے؍یونیورسٹیسے متعلق طلباء کے لئے جی اے ٹی اے اسکور کے معیار کو 750 سے گھٹا کر 650 کر دیا گیا ہے، اس کے علاوہ کم از کم سی جی پی اے کو 8 یا اس کے مساوی کردیا گیا ہے۔
وزیر موصوف نے مطلع کیا ہے کہ اب داخلے کے دو چینل ہوں گے۔ ایک براہ راست داخلہ اور دوسرا شانہ بشانہ ذیلی داخلہ چینل۔ شانہ بشانہ داخلے کے تحت ایسے طلباء جو پی ایم آر ایف سے امداد حاصل کرنے والے اداروں کے تحت پی ایچ ڈی کررہے ہیں، وہ بھی نئے رہنا خطوط کے مطابق اس اسکیم کے تحت فیلو بننے کے لئے درخواست گزار سکتے ہیں۔ جناب پوکھریال نے مزید کہا کہ این آئی آر ایف کی درجہ بندی کے مطابق 25 سرکردہ اداروں میں شامل این آئی ٹی ادارے بھی پی ایم آر ایف گرانٹنگ اداروں کی حیثیت حاصل کرسکتے ہیں۔ وزیر موصوف نے توقع جتائی کہ ان ترامیم سے زیادہ طلباء کو وزیر اعظم کی ریسرچ فیلو شپ اسکیم سے استفادہ کرنے کا موقع حاصل ہوگا۔
https://twitter.com/DrRPNishank/status/1258340738502361088?s=19
وزیر موصوف نے یہ بھی بتایا کہ وزارت میں ‘تحقیق اور اختراع ڈویژن’ کے نام سے ایک کلی طورپر وقف ڈویژن یا شعبہ قائم کیا جارہا ہے تاکہ تحقیق کو فروغ دیا جاسکے۔ اس شعبے کی سربراہی ایک ڈائرکٹر کے تحت ہوگی، جو انسانی وسائل کی ترقی اور فروغ کی وزارت کے تحت آنے والے مختلف اداروں کے تحقیقی کاموں کے سلسلے میں تال میل پیدا کرنے کے فرائض انجام دےگا۔
وزیر موصوف نے کہا کہ وزیر اعظم کی تحقیق فیلو شپ اسکیم اس مقصد سے وضع کی گئی ہے کہ ملک میں موجود مختلف النوع اعلیٰ تعلیمی اداروں میں کی جانے والی تحقیق کی کوالٹی میں اضافہ کیاجاسکے۔پرکشش فیلو شپ کی فراہمی کے ساتھ اسکیم کا مقصد یہ ہے کہ تحقیق کے شعبے میں ہونہار افراد کو راغب کیا جاسکے اور اس طریقے سے اختراع کے توسط سے ترقی کے نظریے کو عملی جامہ پہنایا جاسکے۔ انہوں نے واضح کیا کہ اس اسکیم کا اعلان 19-2018 کے بجٹ میں کیا گیا تھا۔پی ایم آر ایف کی پیشکش کرنے والے اداروں میں تمام تر آئی آئی ٹی اور آئی آئی ایس ای آر، انڈین انسٹی ٹیو ٹ آف سائنس بنگلورو اور چند سرکردہ مرکزی یونیورسٹیاں ؍این آئی ٹی ادارے شامل ہیں، جہاں سائنس اور ٹیکنالوجی کی ڈگریاں تفویض کی جاتی ہیں۔
جناب پوکھریال نے مزید کہا کہ امیدواروں کا انتخاب ایک از احد دشوار گزار اور سخت انتخابی عمل کے ذریعے ہی کیا جائے گا اور ان کی کارکردگی پر معقول طریقے سے ایک قومی کنونشن کے ذریعے نظر ثانی کی جائے گی۔21-2020 کے تعلیمی سال سے شروع ہورہی اس اسکیم کے تحت امیدواران پی ایم آر ایف کے لئے براہ راست داخلہ چینل یا شانہ بشانہ ذیلی داخلہ چینل کے ذریعے درخواست گزار سکتے ہیں۔
کامرس اور صنعت کی وزارتہ
کامرس کے سکریٹری نے برآمدات کو متنوع بنانے کے لیے اختراعی نقطہ نظر کی وکالت کی، ہندوستان اور لاطینی امریکی اور کیریبین ممالک کے درمیان زیادہ تعاون کا مطالبہ کیا
’ نویں سی آئی آئی انڈیا- ایل اے سی کانکلیو’ کی اختتامی تقریب کے دوران، جو جنوب-جنوب تعاون کو بڑھانے پر مرکوز ہے، جناب سنیل بارتھوال، سکریٹری، کامرس اور صنعت کی وزارت، نے ہندوستان اور لاطینی امریکی اور کیریبین  ممالک کے درمیان دو طرفہ تجارت کو وسعت دینے کے بے پناہ امکانات کو اُجاگر کیا ۔
انہوں نے تجارتی تبادلوں کو متنوع بنانے کے لیے خاص طور پر دوبارہ عالمگیریت کی دنیا اور بدلتے ہوئے توانائی کے مناظر کے تناظر میں اختراعی طریقوں کی ضرورت پر زور دیا۔انہوں نے ، خاص طور پر ہندوستان کی صدارت میں 2024 میں برازیل کی جی 20 صدارت کے دوران گلوبل ساؤتھ  اور ایل اے سی خطے کے خدشات کو دور کرنے میں جی 20 کے کردار پر روشنی ڈالی ۔
جناب برتھوال نے توانائی کی منتقلی کے اہداف کو حاصل کرنے میں ہندوستان-ایل اے سی تعاون کی اہمیت پر زور دیا۔ انہوں نے قابل تجدید توانائی، بیٹری مینوفیکچرنگ، انرجی سٹوریج ٹیکنالوجی، اور کیمیکل انڈسٹری کو نیٹ زیرو کے مقصد سے ہم آہنگ کرنے کے لیے نئے تناظر پر زور دیا۔
ایک اشتراکی فریم ورک کی تجویز پیش کرتے ہوئے، جناب بارتھوال نے ایک مشترکہ اقتصادی اور تجارتی تعاون کے ماڈل کی تجویز پیش کی اور بین الاقوامی فورمز پر مسائل کے حل کے لیے متحد کوششوں کی اہمیت پر زور دیا۔ انہوں نے تجارت اور صنعت، امور صارفین، خوراک اور عوامی تقسیم اور ٹیکسٹائل کے مرکزی وزیر جناب پیوش گوئل کے ریمارکس کو دہرایا کہ ‘‘بھروسہ ہندوستانی اور لاطینی امریکہ اور کیریبین ممالک کے درمیان تعاون اور اشتراک کی بنیاد ہے’’۔
‘نویں سی آئی آئی انڈیا- ایل اے سی کانکلیو’ کی اختتامی تقریب میں مرکزی وزیر مملکت برائے امور خارجہ محترمہ میناکشی لیکھی اورعزت مآب محترمہ ڈیلسی ایلوئینا روڈریگ گومز، ایگزیکٹیو نائب صدر اور وزیر برائے عوامی قوت برائے اقتصادیات، مالیات اور غیر ملکی تجارت بولیویرین جمہوریہ وینزویلا نے شرکت کی۔
وزیراعظم کا دفتر
وزیر اعظم نے سابق مرکزی وزیر جناب ستیہ برت مکھرجی کے انتقال پر تعزیت کا اظہار کیا
وزیر اعظم جناب نریندر مودی نے سابق مرکزی وزیر جناب ستیہ برت مکھرجی کے انتقال پر تعزیت کا اظہار کیا ہے۔
وزیر اعظم نے ٹویٹ کیا؛
’’سابق مرکزی وزیر جناب ستیہ برت مکھرجی کے انتقال پر دکھ ہوا ہے۔ انہوں نے مغربی بنگال میں بی جے پی کی تعمیر میں اہم رول ادا کیا ۔ قانونی ذہانت کے ساتھ ساتھ دانشورانہ صلاحیتوں کے لئے بھی ان کا بہت احترام کیا جاتا رہا ہے ۔ ان کے اہل خانہ سے تعزیت کا اظہار کرتا ہوں۔ اوم شانتی۔‘‘
۔۔۔۔۔۔۔۔۔۔۔
ش ح۔ا گ۔ن ا۔
03-03-2023))
U-2293
(